Source: https://eshop.staryotec.sk/content/3-obchodne-podmienky
Timestamp: 2019-05-25 15:22:00+00:00

Document:
Mäso a mäsové výrobky Mliečna výroba Čerstvé pečivo Ovocné šťavy Džemy a lekváre Medy Pochutiny Alkoholické nápoje
na poskytovanie služby dodania tovaru
1.1 Tieto Všeobecné obchodné podmienky (ďalej len ako „VOP“) obchodnej spoločnosti Gastrovinky, s.r.o., so sídlom Závodná 78, 821 06 Bratislava, IČO: 35811587, DIČ: 2021574027, zapísanej v Obchodnom registri Okresného súdu Bratislava I, oddiel: Sro, vložka č.: 24050/B, bankové spojenie v tvare IBAN: SK8175 0000 0000 4025 181010 (ČSOB, a.s.), telefonický kontakt: 0918 343 343, emailové spojenie: obchodik@staryotec.sk (ďalej ako „Predávajúci“), podrobnejšie upravujú podmienky poskytovania služby Predávajúceho - dodania tovaru zákazníkovi (ďalej len ako „Služba“), ako aj vzájomné práva a povinnosti vyplývajúce z kúpnej zmluvy uzatvorenej medzi Predávajúcim a zákazníkom v momente prevzatia tovaru (ďalej len ako „Kúpna zmluva“), a to vrátane podmienok reklamačného konania.
1.2 Tieto VOP sú dostupné na Internetovej stránke Predávajúceho: eshop.staryotec.sk (ďalej len ako „Internetová stránka“) v sekcii označenej ako „Všeobecné obchodné podmienky“.
1.3 Službou sa na účely týchto VOP rozumie prezentácia tovaru Predávajúceho na Internetovej stránke, na základe ktorej si zákazník môže vybrať tovar, o ktorého kúpu má záujem vytvorením nákupného košíka tovaru (ďalej len ako „Nákupný košík“), dodanie tovaru Predávajúcim zákazníkovi a následnú kúpu tovaru zákazníkom za podmienok bližšie uvedených v týchto VOP.
1.6 Tieto VOP boli vypracované najmä v súlade s ustanoveniami zákona č. 40/1964 Zb. Občiansky zákonník v znení neskorších predpisov (ďalej len ako „Občiansky zákonník“), zákona č. 102/2014 Z.z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho v znení neskorších predpisov (ďalej len ako „Zákon č. 102/2014 Z.z.“), zákona č. 250/2007 Z.z. o ochrane spotrebiteľa v znení neskorších predpisov (ďalej len ako „Zákon č. 250/2007 Z.z.“), zákona č. 22/2004 Z.z. o elektronickom obchode v znení neskorších predpisov (ďalej len ako „Zákon č. 22/2004 Z.z.“), zákona č. 391/2015 Z.z. o alternatívnom riešení spotrebiteľských sporov v znení neskorších predpisov (ďalej len ako „Zákon č. 391/2015“) a zákona č. 122/2013 Z.z. o ochrane osobných údajov (ďalej len ako „ZoOOÚ“). 1.7 Kontrolu dodržiavania právnych predpisov na úseku ochrany spotrebiteľa vykonáva Slovenská obchodná inšpekcia. Príslušným kontrolným orgánom pre Bratislavský kraj je Inšpektorát SOI pre Bratislavský kraj, Prievozská 32, P. O. BOX 5, 820 07 Bratislava 27, odbor výkonu dozoru.
2.1 Služby Predávajúceho môže využiť aj Zákazník, ktorý nie je registrovaný na Internetovej stránke Predávajúceho. Registrácia Zákazníka je dobrovoľná a bezplatná. Zákazník sa môže zaregistrovať na Internetovej stránke Predávajúceho prostredníctvom emailu (ďalej aj ako „Registrácia“).
2.4 Po úspešnej Registrácii sa Zákazník môže prihlásiť do svojho účtu vytvoreného na Internetovej stránke (ďalej len ako „Účet“ ). Zákazník zrealizuje každé ďalšie prihlásenie do Účtu vyplnením prihlasovacieho mena (emailovej adresy) a hesla, ktoré uviedol pri svojej emailovej registrácii (ďalej len ako „Prihlasovacie údaje“). Prihlasovacie údaje sú dôverné.
2.7 Predávajúci nezodpovedá za následky spôsobené Zákazníkovi a/alebo tretím osobám v dôsledku: (i) uvedenia nepresných, nepravdivých alebo neúplných Registračných údajov alebo objednávacích údajov Zákazníka (tak ako sú definované v čl. 6 bod 6.5 VOP), (ii) neaktualizovania Registračných údajov Zákazníka v čase po jeho Registrácii, (iii) sprístupnenia Prihlasovacích údajov, Registračných údajov a/alebo objednávacích údajov uvedených v Nákupnom košíku zo strany Zákazníka tretím osobám.
2.8 Predávajúci je oprávnený bez udania dôvodu kedykoľvek, a to aj bez predchádzajúceho upozornenia Zákazníka, Účet Zákazníka zrušiť. Predávajúci pristúpi k zrušeniu Účtu Zákazníka najmä v nasledovných prípadoch: (i) ak Zákazník v súvislosti s poskytovaním Služby porušuje VOP alebo ustanovenia všeobecne záväzných platných právnych predpisov, (ii) ak Zákazník vykonáva akékoľvek činnosti majúce nepriaznivý vplyv na funkčnosť a účelnosť Internetovej stránky Predávajúceho, a to bez ohľadu na spôsob a charakter zásahu Zákazníka do Internetovej stránky, (iii) v prípade existencie duplicitných Účtov Zákazníka. V tomto prípade je Predávajúci oprávnený zrušiť všetky Účty Zákazníka a/alebo ponechať len jeden unikátny Účet vzťahujúci sa k osobe Zákazníka, 2.9 Registrácia Zákazníka zaniká ukončením poskytovania Služby zo strany Predávajúceho a smrťou Zákazníka. Zánik a/alebo zrušenie Registrácie nemá žiadny vplyv na tie ustanovenia VOP, ktoré majú vzhľadom na svoju povahu ostať v platnosti aj na čas po zrušení alebo zániku Registrácie.
3.1 Tovar prezentovaný na Internetovej stránke Predávajúceho nepredstavuje záväznú ponuku Predávajúceho voči Zákazníkovi na kúpu Tovaru v zmysle právneho poriadku Slovenskej republiky. Predávajúci negarantuje dostupnosť Tovaru nachádzajúceho sa na Internetovej stránke. Dostupnosť Tovaru je vždy viazaná na aktuálne skladové zásoby Predávajúceho, ktoré podliehajú neustálym zmenám v závislosti od objemu poskytovanej Služby. 3.2 Tovar prezentovaný na Internetovej stránke si môže Zákazník vložiť do Nákupného košíka za podmienok bližšie uvedených v článku 6. týchto VOP. Zákazník vytvorením a odoslaním Nákupného košíka voči Predávajúcemu uskutočňuje jednostranný návrh na dodanie Tovaru prezentovaného na Internetovej stránke, vrátane dodania Tovaru k jeho dverám, a to všetko za účelom prípadného uzavretia Kúpnej zmluvy medzi Predávajúcim a Zákazníkom. 3.3 Pre vylúčenie akýchkoľvek pochybností platí, že žiadny úkon Predávajúceho vykonaný v spojitosti s poskytovaním Služby do okamihu dodania Tovaru podľa Nákupného košíka Zákazníkovi, nemožno posudzovať ako akceptáciu návrhu Zákazníka na uzavretie Kúpnej zmluvy. 3.4 Kúpna zmluva na predaj Tovaru medzi Predávajúcim a Zákazníkom, ako zmluva uzavretá mimo prevádzkových priestorov Predávajúceho, sa v rámci poskytnutia Služby považuje za uzavretú vždy až v momente prevzatia Tovaru Zákazníkom a zaplatením kúpnej ceny Tovaru. Prevzatiu Tovaru zo strany Zákazníka predchádza dodanie Tovaru k Zákazníkovi podľa jeho Nákupného košíka a prezretie Tovaru zo strany Zákazníka. 3.5 Pre vylúčenie akýchkoľvek pochybností ďalej platí, že s odmietnutím prevzatia Tovaru pri jeho dodaní nie sú na strane Zákazníka spojené žiadne právne následky. Takéto konanie Zákazníka nepredstavuje napr. odstúpenie od Kúpnej zmluvy, resp. akýkoľvek iný právny úkon smerujúci k zániku Kúpnej zmluvy.
4.1 Ceny Tovarov uvádzané na Internetovej stránke majú len informatívny charakter, nakoľko v čase dodania Tovaru Zákazníkovi, za účelom prípadného uzavretia Kúpnej zmluvy, sa môžu z dôvodov uvedených v bode 4.2 VOP líšiť od skutočnej ceny rovnakého Tovaru uvedeného na Internetovej stránke v čase prevzatia Nákupného košíka do elektronického systému Predávajúceho (ďalej len ako „Informatívna cena“).
4.2 K zmene Informatívnej ceny v čase medzi potvrdením Nákupného košíka a dodaním Tovaru môže dôjsť najmä z nasledovných dôvodov: (i) v prípade dodávok váženého Tovaru (najmä mäsových a mliečnych výrobkov), v dôsledku Váženej odchýlky tak, ako je definovaná v bode 6.12 týchto VOP,
4.4 Informatívna cena je na Internetovej stránke vždy uvádzaná ako cena bez nákladov na dodanie Tovaru (ďalej len ako „Náklady na dodanie“). Náklady na dodanie sú Zákazníkovi účtované v prípade uzavretia Kúpnej zmluvy, a to v sume, ktorej výška závisí od výšky Informatívnej ceny uvedenej v Nákupnom košíku.
(i) Náklady na dodanie pre Bratislavu (okrem mestských časti: Jarovce, Rusovce, Čunovo, Devín, Devínska Nová Ves, Záhorská Bystrica): V prípade Informatívnej ceny do sumy 59 € (slovom: päťdesiatdeväť EUR), budú Zákazníkovi vyúčtované Náklady na dodanie vo výške 5,30 € (slovom: päť eur tridsať eurocentov). V prípade Informatívnej ceny rovnej alebo prevyšujúcej sumu 59 € (slovom: päťdesiatdeväť EUR), nebudú Zákazníkovi vyúčtované žiadne Náklady na dodanie Tovaru. Pre vylúčenie akýchkoľvek pochybností platí, že na vyúčtovanie výšky Nákladov na dodanie Tovaru Zákazníkovi nemá vplyv výška zaplatenej Kúpnej ceny, ale len výška Informatívnej ceny uvedenej v Nákupnom košíku.
(ii) Náklady na dodanie Tovaru pre Jarovce, Rusovce, Čunovo, Devín, Devínska Nová Ves, Záhorská Bystrica: V prípade Informatívnej ceny do sumy 59 € (slovom: päťdesiatdeväť EUR), budú Zákazníkovi vyúčtované Náklady na dodanie vo výške 6,80 € (slovom: šesť eur osemdesiat eurocentov). V prípade Informatívnej ceny rovnej alebo prevyšujúcej sumu 59 € (slovom: päťdesiatdeväť EUR), budú Zákazníkovi vyúčtované žiadne Náklady na dodanie Tovaru. Pre vylúčenie akýchkoľvek pochybností platí, že na vyúčtovanie výšky Nákladov na dodanie Tovaru Zákazníkovi nemá vplyv výška zaplatenej Kúpnej ceny, ale len výška Informatívnej ceny uvedenej v Nákupnom košíku.
4.5 Náklady na dodanie týkajúce sa viacerých Nákupných košíkov Zákazníka s rovnakým Časom a Miestom dodania tak, ako sú definované v článku 6. týchto VOP, budú účtované iba pre jeden Nákupný košík.
4.6 Ak si Zákazník zvolí dodanie Tovaru z Nákupného košíka v papierovej taške, bude k Informatívnej cene ďalej pripočítaná aj cena balenia Tovaru do papierových tašiek za podmienok bližšie uvedených v článku 6 bod 6.10 VOP (ďalej aj ako „Náklady na balenie“).
5.1 V rámci poskytnutia Služby je Zákazník oprávnený realizovať úhradu Kúpnej ceny v čase uzavretia Kúpnej zmluvy (po dodaní Tovaru) priamo u pracovníka kuriérskej služby: (i) v hotovosti.
5.2 V prípade uzavretia Kúpnej zmluvy Predávajúci dodá Tovar Zákazníkovi spolu s faktúrou o kúpe Tovaru, ktorá slúži aj ako dodací list (ďalej len ako „Doklad o kúpe“). Doklad o kúpe bude obsahovať minimálne nasledovné obsahové náležitosti: (i) obchodné meno, sídlo a identifikačné číslo Predávajúceho, (ii) adresu prevádzkarne, (iii) dátum predaja Tovaru, (iv) názov a množstvo Tovaru, (v) Kúpnu cenu jednotlivého Tovaru a celkovú Kúpnu cenu Tovaru, ktorú Zákazník zaplatil (vrátane Nákladov na dodanie a prípadných Nákladov na balenie).
5.3 V prípade, ak Zákazník neuzatvorí s Predávajúcim Kúpnu zmluvu na Tovar alebo akúkoľvek jeho časť z Nákupného košíku pri dodaní Tovaru, má právo požiadať Predávajúceho o zaslanie opravného Dokladu o kúpe, ako daňového dokladu, a to emailom na adrese Predávajúceho: obchodik@staryotec.sk. Vo svojej žiadosti Zákazník uvedie číslo Nákupného košíka a korešpondenčnú adresu, na ktorú žiada zaslať originál opravného Dokladu o kúpe. Pokiaľ Zákazník vo svojej žiadosti korešpondenčnú adresu neuvedie, má sa za to, že opravný Doklad o kúpe požaduje zaslať na adresu miesta dodania Tovaru z príslušného Nákupného košíka.
6. Podmienky dodania tovaru k zákazníkovi
6.1 Predávajúci informuje Zákazníka, že Službu poskytuje výhradne na území hlavného mesta SR Bratislavy (ďalej len ako „Dodacie územie“). Dodanie Tovaru v rámci Služby je obmedzené výlučne na tých Zákazníkov, ktorých zadaná adresa pre dodanie Tovaru (ďalej len ako „Miesto dodania“) sa nachádza v Dodacom území. 6.2 Predávajúci poskytuje Službu v dňoch a čase, ktorý je uverejnený na Internetovej stránke. 6.3 Vytvorenie Nákupného košíka zo strany Zákazníka na Internetovej stránke Predávajúceho nie je časovo limitované, Zákazník tak môže učiniť kedykoľvek, 24 hodín denne, sedem dní v týždni. Pri vytvorení Nákupného košíka si môže Zákazník zvoliť konkrétny dátum a čas dodania Tovaru v rámci dostupných časových okien Predávajúceho (ďalej len ako „Časové okno“), ktoré sa Zákazníkovi zobrazia pri tvorbe Nákupného košíka (Zákazníkom zvolené Časové okno na účely týchto VOP ďalej len ako „Čas dodania“). Zákazník berie na vedomie, že Predávajúci negarantuje dostupnosť všetkých Časových okien pre dodanie Tovaru, nakoľko ich dostupnosť závisí od aktuálneho objemu poskytovanej Služby všetkým ďalším Zákazníkom Predávajúceho. 6.4 Súčasťou procesu tvorby Nákupného košíka je aj potvrdenie Zákazníka o tom, že sa oboznámil so znením VOP, ako aj udelenie súhlasu Zákazníka s týmito VOP. Odoslaním Nákupného košíka Predávajúcemu Zákazník zároveň v zmysle ustanovenia § 3 ods. 2 písm. b) Zákona č. 102/2014 Z.z. Predávajúcemu udeľuje súhlas s tým, aby mu informácie pred uzavretím Kúpnej zmluvy, ako zmluvy uzavretej mimo prevádzkových priestorov Predávajúceho podľa § 3 ods. 1 Zákona č. 102/2014 Z.z. poskytol v podobe zápisu na inom trvanlivom nosiči namiesto ich listinnej podoby. Predávajúci splní svoju povinnosť v zmysle predchádzajúceho tak, že spolu s Oznámením o prijatí (tak ako je definované v bode 6.7 tohto článku VOP) Zákazníkovi odošle tieto všeobecné obchodné podmienky v samostatnom počítačovom súbore tak, aby boli tieto informácie pre Zákazníka uchovateľné aj do budúcna. 6.5 Zákazník môže v rámci vytvárania Nákupného košíka podľa svojho vlastného uváženia udeliť Predávajúcemu v súlade s § 11 ods. 1 ZoOOÚ aj svoj súhlas so spracúvaním a uchovávaním jeho osobných údajov poskytnutých pri vytvorení Nákupného košíka v rozsahu: meno a priezvisko Zákazníka, miesto (miesta) dodania Tovaru (vrátane poštového smerovacieho), telefónne číslo a emailová adresa Zákazníka (ďalej aj ako „Objednávacie údaje“), a to všetko na účely priameho marketingu Predávajúceho za podmienok bližšie špecifikovaných v článku 12. týchto VOP.
6.8 Pri vytvorení Nákupného košíka je Zákazník oprávnený vybrať si spôsob zabalenia Tovaru v zmysle nižšie uvedeného: (i) dodanie Tovaru v papierových nákupných taškách. V takom prípade bude Zákazníkovi vyúčtovaný jednotný paušálny poplatok za použitie papierovej tašky vo výške 0,40 € (slovom: štyridsať eurocentov) na jeden nákup Tovaru, a to bez ohľadu na počet použitých papierových tašiek, (ii) dodanie Tovaru bez papierových nákupných tašiek. V takom prípade si Zákazník Tovar prevezme s použitím vlastnej tašky alebo iného spôsobu uloženia Tovaru pri jeho prevzatí. Pultové mäso a mäsové výrobky, ryby, mliečne výrobky a ďalšie druhy Tovaru, na ktoré sa vzťahuje povinnosť ich zabalenia z hygienických dôvodov, budú zabalené v súlade s platnými právnymi predpismi, pričom takýto spôsob balenia nie je Zákazníkovi osobitne účtovaný.
6.9 V prípade, ak si Zákazník vloží do Nákupného košíka Tovar, ktorý sa dodáva na váhu (ďalej len ako „Vážený Tovar“), Predávajúci je pri poskytnutí Služby oprávnený dodať Tovar s hmotnosťou, ktorá sa odlišuje od hmotnosti uvedenej v Nákupnom košíku v rozpätí povolenej odchýlky +/- 10% (slovom: desať percent), a to v závislosti od druhu dodávaného Váženého Tovaru (ďalej len ako „Vážená odchýlka“). V prípade akéhokoľvek prekročenia Váženej odchýlky je Zákazník bez ďalšieho oprávnený prevzatie Tovaru odmietnuť.
6.10 Ak to povaha Váženého Tovaru umožňuje a Zákazník si do Nákupného košíka vloží Tovar zadaním počtu kusov namiesto váhy Tovaru, Predávajúci dodá Zákazníkovi objednaný počet kusov Tovaru. Kúpna cena takto dodaného Tovaru bude určená podľa váhy Zákazníkom skutočne prevzatého množstva Tovaru.
6.11 Tovar bude Zákazníkovi doručený ku vchodovým dverám bytového domu, rodinného domu alebo budovy, ktorej adresu Zákazník označil ako Miesto dodania.
6.12 V prípade, ak sa Zákazník v Čase dodania nenachádza v Mieste dodania, Predávajúci mu zanechá odkaz na mieste na to obvyklom, spravidla v poštovej schránke Zákazníka. Ak bola neprítomnosť Zákazníka len dočasná a Predávajúci sa ešte nachádza v blízkosti Miesta dodania, Zákazník môže telefonicky kontaktovať Predávajúceho a požiadať ho o opakované dodanie Tovaru. Ak bude opakované dodanie Tovaru možné vykonať ešte v daný deň, bude po vzájomnej dohode Predávajúceho a Zákazníka vykonané opakované dodanie Tovaru v novom Čase dodania. Ak sa Predávajúci už nenachádza v blízkosti Miesta dodania a opakované dodanie v daný deň už nie je možné, bude Nákupný košík Zákazníka zrušený.
6.13 Predávajúci si vyhradzuje právo odmietnuť vykonať akékoľvek ďalšie dodania Tovaru Zákazníkovi, ktorý si:
6.14 Predávajúci si v prípade potreby vyhradzuje právo dodatočného overenia Registračných a Objednávacích údajov Zákazníka, obsahu Nákupných košíkov Zákazníka a určených údajov týkajúcich sa Času a Miesta dodania Tovaru, napr. telefonicky alebo emailom.
6.15 Predávajúci si ďalej vyhradzuje právo dodať Zákazníkovi obmedzené množstvo Tovaru uvedeného v Nákupnom košíku.
6.16 Zákazník môže poveriť prevzatím Tovaru tretiu osobu iba za predpokladu, že táto osoba dosiahla 18 rokov veku. Predávajúci si vyhradzuje možnosť overiť vek osoby, ktorá preberá Tovar v Mieste dodania v mene Zákazníka a ak táto osoba nespĺňa stanovenú podmienku, Predávajúci jej odmietne Tovar odovzdať (najmä v prípadoch, ak ide o dodanie Tovaru, ktorého predaj je limitovaný dosiahnutím zákonom stanovenej vekovej hranice 18 rokov (osobitne pri dodaní alkoholických nápojov)).
7.2.1 Ak sa u zakúpeného Tovaru pre rozpor s Kúpnou zmluvou vyskytne akákoľvek vada (čo do množstva, kvality, hmotnosti alebo akejkoľvek inej vlastnosti predaného Tovaru (spoločne ďalej len ako „Vada“ )), je Spotrebiteľ oprávnený Vadu u Predávajúceho reklamovať (ďalej aj ako „Reklamácia“). Písomná Reklamácia obsahuje najmä: (a) identifikačné údaje Zákazníka v rozsahu meno, priezvisko, adresa Miesta dodania; (b) číslo Nákupného košíka, ku ktorému sa Reklamácia vzťahuje, (c) presnú a jednoznačnú identifikáciu Tovaru, ktorý je predmetom Reklamácie, (d) detailný popis Vady Tovaru, (e) voľbu nároku Zákazníka podľa bodov 7.6.4 a 7.6.5 týchto VOP; (f) dátum spísania Reklamácie a vlastnoručný podpis Zákazníka.
7.2.3 Spolu s Reklamáciou je Zákazník povinný predložiť Predávajúcemu Doklad o kúpe Tovaru. Pre správne posúdenie Reklamácie je nutné, aby bol reklamovaný Tovar čistý, kompletný a v súlade s hygienickými predpismi alebo všeobecne platnými hygienickými zásadami.
7.3.1 Zákazník je oprávnený uplatniť Reklamáciu Tovaru osobne, v sídle Predávajúceho.
7.4.1 Predávajúci zodpovedá za Vady, ktoré má predaný Tovar pri jeho prevzatí Zákazníkom. Pri Tovare predávanom za nižšiu Kúpnu cenu Predávajúci nezodpovedá za Vadu Tovaru, pre ktorú bola dojednaná nižšia Kúpna cena.
7.4.3 Predávajúci nezodpovedá za Vady Tovaru, ak: (a) Zákazník spôsobil Vadu Tovaru sám (napr. v dôsledku nesprávneho skladovania Tovaru), (b) Zákazník pred prevzatím Tovaru o Vade Tovaru vedel, resp. bol na Vadu výslovne a jasne upozornený a ak bola pre Vadu Tovaru poskytnutá zľava z Kúpnej ceny Tovaru, (c) Vady vznikli v Záručnej dobe v dôsledku opotrebenia Tovaru spôsobeného nesprávnym či nadmerným používaním Tovaru, (d) boli porušené ochranné plomby na Tovare, (e) Vady Tovaru boli spôsobené zásahom neoprávnenej osoby do Tovaru alebo jeho súčastí, (f) ak sa Tovar reklamuje po uplynutí Záručnej doby alebo inej lehoty, v rámci ktorej si má Tovar uchovať svoje špecifické vlastnosti (dátum spotreby alebo doba minimálnej trvanlivosti).
7.4.5 Predávajúci je povinný poskytnúť Zákazníkovi záruku v písomnej forme (ďalej len ako „Záručný list“) vždy, keď o to Zákazník Predávajúceho požiada. Ak to povaha predávaného Tovaru umožňuje, postačí, ak Predávajúci namiesto Záručného listu Zákazníkovi vydá Doklad o kúpe.
7.4.6 Ak dôjde k výmene Tovaru začne plynúť Záručná doba znova od prevzatia nového Tovaru Zákazníkom.
7.4.7 Ak má Tovar predávaný za nižšiu cenu alebo použitý Tovar Vadu, za ktorú zodpovedá Predávajúci, má Zákazník namiesto práva na výmenu Tovaru právo na primeranú zľavu z kúpnej ceny Tovaru.
7.5.1 Zákazník je povinný uplatniť Reklamáciu bez zbytočného odkladu po zistení Vady Tovaru, najneskôr však do uplynutia Záručnej doby, inak práva Zákazníka zo zodpovednosti za Vady Tovaru zaniknú. 7.5.2 Reklamáciu Vád Tovaru, ktorý sa rýchlo kazí, musí Zákazník uplatniť najneskôr v deň nasledujúci po kúpe Tovaru, inak práva Zákazníka zo zodpovednosti za Vady Tovaru zaniknú.
7.6.2 Na základe rozhodnutia Zákazníka, ktoré z práv podľa bodov 7.6.4 a 7.6.5 týchto VOP uplatňuje, je Predávajúci povinný určiť spôsob vybavenia Reklamácie ihneď, v zložitých prípadoch najneskôr do 3 pracovných dní odo dňa uplatnenia Reklamácie.
8.4 Zákazník môže uplatniť právo na odstúpenie od Zmluvy u Predávajúceho zaslaním Oznámenia o odstúpení na emailovú adresu Predávajúceho: obchodik@staryotec.sk alebo na korešpondenčnú adresu Predávajúceho: Gastrovinky, s.r.o., Závodná 78, 821 06 Bratislava.
8.8 Predávajúci je povinný bez zbytočného odkladu, najneskôr však v lehote do 14 dní odo dňa doručenia Oznámenia o odstúpení , vrátiť Zákazníkovi všetky platby, ktoré od neho prijal na základe Kúpnej zmluvy alebo v súvislosti s ňou (ďalej len ako „Platby“). Predávajúci nie je povinný vrátiť Zákazníkovi Platby pred tým, ako mu je Tovar doručený alebo pokiaľ Zákazník nepreukáže odoslanie Tovaru Predávajúcemu, okrem prípadov, kedy si Tovar vyzdvihuje Predávajúci osobne alebo prostredníctvom ním poverenej tretej osoby.
8.9 Predávajúci je povinný vrátiť Zákazníkovi prijaté Platby rovnakým spôsobom, aký použil Zákazník pri úhrade Kúpnej ceny. Tým nie je dotknuté právo Zákazníka dohodnúť sa s Predávajúcim na inom spôsobe vrátenia Platby, ak v súvislosti s tým Zákazníkovi nebudú účtované žiadne ďalšie poplatky.
9. Informácia o možnosti podávania podnetov a sťažností
9.1 V prípade akýchkoľvek problémov, otázok, pripomienok, podnetov a sťažností sa môže Zákazník obrátiť na Predávajúceho zaslaním emailu na emailovú adresu Predávajúceho: obchodik@staryotec.sk alebo telefonicky na čísle: 0918 343 343.
10. Informácie o možnosti využitia „Alternatívneho riešenia spotrebiteľských sporov
10.1 Nakupujúci – spotrebiteľ – má právo obrátiť sa na predávajúceho so žiadosťou o nápravu (e-mailom na obchodik@staryotec.sk), ak nie je spokojný so spôsobom, ktorým predávajúci vybavil jeho reklamáciu alebo ak sa domnieva, že predávajúci porušil jeho práva. Ak predávajúci odpovie na túto žiadosť zamietavo alebo na ňu neodpovie do 30 dní od jej odoslania, spotrebiteľ má právo podať návrh na začatie alternatívneho riešenia sporu subjektu alternatívneho riešenia sporov (ďalej len subjekt ARS) podľa zákona 391/2015 Z.z. ARS subjektami sú orgány a oprávnené právnické osoby podľa §3 zákona 391/2015 Z.z. Návrh môže spotrebiteľ podať spôsobom určeným podľa §12 Zákona 391/2015 Z.z. Zoznam subjektov ARS je možné nájsť na stránke Ministerstva hospodárstva SR www.mhsr.sk.
12.1 Predávajúci na účely existujúcich predzmluvných vzťahov so Zákazníkom, ako aj za účelom plnenia práv a povinností vyplývajúcich z uzavretej Kúpnej zmluvy medzi Zákazníkom a Predávajúcim, spracúva osobné údaje Zákazníkov – fyzických osôb (na účely tohto článku VOP ďalej len ako „Dotknutá osoba“) v nasledovnom rozsahu: meno, priezvisko, adresa Miesta dodania (adresa trvalého pobytu a/alebo iná adresa, ktorú uviedol Zákazník ako miesto dodania Tovaru), telefónne číslo a emailová adresa (ďalej aj ako „Osobné údaje“).
12.2 Predávajúci spracúva Osobné údaje Dotknutej osoby podľa predchádzajúceho bodu 12.1 VOP priamo na základe zákonného ustanovenia § 10 ods. 3 písm. b) ZoOOÚ, podľa ktorého sa v prípade, ak je spracúvanie Osobných údajov nevyhnutné na plnenie zmluvy, v ktorej vystupuje Dotknutá osoba ako jedna zo zmluvných strán, alebo v predzmluvných vzťahoch s Dotknutou osobou, alebo pri rokovaní o zmene zmluvy, ktoré sa uskutočňujú na žiadosť Dotknutej osoby, udelenie súhlasu Dotknutej osoby so spracúvaním jej Osobných údajov, nevyžaduje.
12.3 Dotknutá osoba môže v rámci vytvárania Nákupného košíka podľa svojho vlastného uváženia registráciou (dobrovoľne) udeliť Predávajúcemu v súlade s ustanovením § 11 ods. 1 ZoOOÚ svoj súhlas so spracovaním a uchovávaním Objednávacích údajov (v rozsahu: meno a priezvisko Zákazníka, miesto (miesta) dodania Tovaru (vrátane poštového smerovacieho čísla ktoré bolo označené ako miesto dodania Tovaru), telefónne číslo a emailová adresa Zákazníka), ako Osobných údajov poskytnutých pri vytváraní Nákupných košíkov na účely priameho marketingu Predávajúceho (ďalej aj ako „Súhlas“). Na základe udeleného Súhlasu je Predávajúci oprávnený zasielať Zákazníkovi marketingové ponuky tovarov a služieb, newsletter, informácie o produktoch a novinkách, ďalšie informácie marketingového charakteru súvisiace s predmetom podnikania Predávajúceho, ako aj vykonávať marketingové prieskumy. Predávajúci je na základe udeleného Súhlasu oprávnený spracúvať a uchovávať Osobné údaje aj na účely tvorby internej štatistiky Predávajúceho z dôvodu získavania informácií o preferenciách Zákazníkov pri výbere Tovarov.
12.4 Súhlas so spracovaním Osobných údajov na marketingové účely Predávajúceho udeľuje Dotknutá osoba dobrovoľne, na obdobie 5 rokov odo dňa Registrácie. Poskytnutý Súhlas môže Dotknutá osoba kedykoľvek odvolať doručením písomného odvolania Súhlasu na emailovú adresu Predávajúceho: obchodik@staryotec.sk . Odvolanie Súhlasu je účinné okamihom jeho doručenia Predávajúcemu.
12.5 Predávajúci bude s poskytnutými Osobnými údajmi zaobchádzať a nakladať v súlade s platnými právnymi predpismi Slovenskej republiky a medzinárodnými štandardmi pri ochrane osobných údajov. Predávajúci vyhlasuje, že Osobné údaje bude spracúvať v súlade s dobrými mravmi a bude konať spôsobom, ktorý neodporuje ZoOOÚ, ani iným všeobecne záväzným platným právnym predpisom, a ani ich nebude obchádzať. Predávajúci ďalej vyhlasuje, že Súhlas Dotknutej osoby si nebude vynucovať a ani podmieňovať hrozbou odmietnutia zmluvného vzťahu, Služby, Tovaru alebo povinnosti ustanovenej Predávajúcemu.
12.6 V zmysle § 16 ZoOOÚ je Dotknutá osoba povinná uviesť Predávajúcemu len pravdivé Osobné údaje, inak zodpovedá za nepravdivosť takto poskytnutých Osobných údajov.
12.7 Predávajúci získava a spracúva Osobné údaje Dotknutej osoby prostredníctvom oprávnených osôb, ktoré sú v pracovnoprávnom vzťahu s Predávajúcim (ďalej len ako „Oprávnené osoby“), a ktoré boli poučené podľa § 21 ZoOOÚ o právach a povinnostiach ustanovených ZoOOÚ a zodpovednosti za ich porušenie. Oznámenie totožnosti Oprávnených osôb, ktoré získavajú a spracúvajú Osobné údaje Dotknutej osoby v mene Predávajúceho, ako aj všetky ďalšie informácie o podmienkach spracúvania Osobných údajov, môže Dotknutá osoba získať u Predávajúceho na základe písomnej žiadosti zaslanej Predávajúcemu na adresu jeho sídla.
12.8 Osobné údaje môžu byť v súlade so ZoOOÚ poskytnuté tretím stranám a/alebo sprístupnené príjemcom, ako subjektom spolupracujúcim s Predávajúcim pri poskytovaní Služby a vykonávaní marketingových aktivít (napr. správca Internetovej stránky, správca serveru, reklamné a marketingové agentúry, prepravné spoločnosti a pod.). Aktuálny zoznam týchto subjektov je nasledovný:
(i) obchodná spoločnosť Starý otec, a.s., Závodná 78C, 821 06 Bratislava, IČO: 36769371
(ii) obchodná spoločnosť MINIMUM, s.r.o., K Železnej studienke 6306/24, 811 04 Bratislava, IČO: 44317735
(iii) prepravná spoločnosť CITY COURIER SLOVAKIA, s. r.o., Rovniankova 13, 851 02 Bratislava, IČO: 45918996
(iv) obchodná spoločnosť WebSupport, s.r.o., Staré Grunty 12, 841 04 Bratislava, IČO: 36421928
(v) Pixel plus, s.r.o., J. Kráľa 1969/44, 020 01 Púchov, IČO: 44 668 384
(vi) Q7 digital media, s.r.o., Vajanského 58, 921 01 Piešťany, IČO: 36 237 141
12.9 Predávajúci informuje Dotknutú osobu, že sa nepredpokladá cezhraničný prenos jej Osobných údajov do tretích krajín. Predávajúci ďalej informuje Dotknutú osobu, že nebude zverejňovať jej Osobné údaje bez predchádzajúceho súhlasu Dotknutej osoby.
12.10 Dotknutá osoba má právo na základe písomnej žiadosti vyžadovať od Predávajúceho:
(i) potvrdenie, či sú alebo nie sú jej Osobné údaje spracúvané;
(ii) informácie o spracúvaní Osobných údajov v informačnom systéme Predávajúceho vo všeobecne zrozumiteľnej forme v rozsahu podľa ustanovenia § 15 ods. 1 písm. a) až e) druhý až šiesty bod ZoOOÚ; pri vydaní rozhodnutia podľa § 28 ods. 5 ZoOOÚ je Dotknutá osoba oprávnená oboznámiť sa s postupom spracúvania a vyhodnocovania operácií;
(iii) vo všeobecne zrozumiteľnej forme presné informácie o zdroji, z ktorého Predávajúci získal jej Osobné údaje na spracúvanie;
(iv) vo všeobecne zrozumiteľnej forme zoznam jej Osobných údajov, ktoré sú predmetom spracúvania;
(v) opravu alebo likvidáciu svojich nesprávnych, neúplných alebo neaktuálnych Osobných údajov, ktoré sú predmetom spracúvania;
(vi) likvidáciu jej Osobných údajov, ktorých účel spracúvania sa skončil;
(vii) likvidáciu jej Osobných údajov, ktoré sú predmetom spracúvania, ak došlo k porušeniu zákona;
(viii) blokovanie jej Osobných údajov z dôvodu odvolania Súhlasu pred uplynutím času jeho platnosti, ak Predávajúci spracúva Osobné údaje na základe súhlasu Dotknutej osoby.
12.11 Dotknutá osoba má na základe bezplatnej písomnej žiadosti právo u Predávajúceho namietať voči:
(ii) využívaniu Osobných údajov v rozsahu titul, meno, priezvisko a adresa Dotknutej osoby na účely priameho marketingu v poštovom styku, alebo
(iii) poskytovaniu titulu, mena, priezviska a adresy Dotknutej osoby na účely priameho marketingu.
12.12 Dotknutá osoba má na základe písomnej žiadosti alebo osobne, ak vec neznesie odklad, právo u Predávajúceho kedykoľvek namietať voči spracúvaniu Osobných údajov v prípadoch vymedzených v ustanovení § 10 ods. 3 písm. a), e), f) alebo g) ZoOOÚ vyslovením oprávnených dôvodov alebo predložením dôkazov o neoprávnenom zasahovaní do jej práv a právom chránených záujmov, ktoré sú alebo môžu byť v konkrétnom prípade takýmto spracúvaním Osobných údajov poškodené. Ak tomu nebránia zákonné dôvody a preukáže sa, že námietka Dotknutej osoby je oprávnená, Predávajúci je povinný Osobné údaje, ktorých spracúvanie Dotknutá osoba namietala, bez zbytočného odkladu blokovať a zlikvidovať ihneď, ako to okolnosti dovolia.
12.13 Dotknutá osoba má na základe písomnej žiadosti alebo osobne, ak vec neznesie odklad, ďalej právo u Predávajúceho kedykoľvek namietať a nepodrobiť sa rozhodnutiu Predávajúceho, ktoré by pre ňu malo právne účinky alebo významný dosah, ak sa také rozhodnutie vydá výlučne na základe úkonov automatizovaného spracúvania jej Osobných údajov. Dotknutá osoba má právo požiadať Predávajúceho o preskúmanie vydaného rozhodnutia metódou odlišnou od automatizovanej formy spracúvania, pričom Predávajúci je povinný žiadosti Dotknutej osoby vyhovieť, a to tak, že rozhodujúcu úlohu pri preskúmaní rozhodnutia bude mať oprávnená osoba. O spôsobe preskúmania a výsledku zistenia Predávajúci informuje Dotknutú osobu v lehote najneskôr do 30 dní odo dňa doručenia jej žiadosti.
12.14 Dotknutá osoba môže pri podozrení, že sa jej Osobné údaje neoprávnene spracúvajú, podať Úradu na ochranu osobných údajov SR návrh na začatie konania o ochrane osobných údajov.
12.15 Žiadosť Dotknutej osoby podľa § 28 ods. 1 písm. a) až c) , e) až h) a ods. 3 až 5 ZoOOÚ vybaví Predávajúci bezplatne. Žiadosť Dotknutej osoby podľa § 28 ods. 1 písm. d) ZoOOÚ vybaví Predávajúci bezplatne, okrem úhrady vo výške, ktorá nemôže prekročiť výšku účelne vynaložených vecných nákladov spojených s vyhotovením kópií, so zadovážením technických nosičov a s odoslaním informácie Dotknutej osobe, ak osobitný zákon neustanovuje inak. Predávajúci je povinný písomne vybaviť žiadosti Dotknutej osoby vymedzené v tomto bode VOP najneskôr do 30 dní odo dňa ich doručenia.
12.16 Všetky práva Dotknutej osoby v súvislosti s ochranou jej Osobných údajov sú podrobnejšie vymedzené v ustanovení § 28 ZoOOÚ.
13.3 Vzájomné vzťahy medzi Predávajúcim a Zákazníkom sa okrem týchto VOP riadia príslušnými všeobecne záväznými právnymi predpismi Slovenskej republiky, najmä ustanoveniami Občianskeho zákonníka, Zákona č. 102/2014 Z.z., Zákona č. 250/2007 Z.z., Zákona č. 22/2004 Z.z., Zákona č. 391/2015 Z.z., Autorského zákona a ZoOOÚ.
13.5 Tieto VOP nadobúdajú účinnosť dňa 26. marca 2018.
eshop STARÝ OTEC
Zavolajte nám: 0918 343 343
obchodik@staryotec.sk
Táto stránka používa cookies pre umožnenie vybraných funkcionalít e-shopu. Návštevou stránky súhlasite s ich používaním. Bližšie informácie nájdete v našich podmienkách.
(c) 2018 GASTROVINKY s.r.o.

References: čl. 6
 § 3
 § 3
 § 11
 §3
 §12
 § 10
 § 11
 § 16
 § 21
 § 15
 § 28
 § 10
 § 28
 § 28
 § 28